Author: МДААР

гр.Смядово                                                                              тел.05351/20 33
пл.”Княз Борис І” №2                                                          факс 05351/22-26
E-mail:                                                                           smiadovo_obs@abv.bg

П Р Е П И С – И З В Л Е Ч Е Н И Е
По Протокол № 12/24.02.2010 г

Относно: Връщане за повторно разглеждане на решение № 192 по протокол №8/27.10.2009 г. и вземане на решение за закриване на Детски комплекс гр.Смядово считано от 01.09.2010 година.
	
С 10 гласа-„за”, без – „против”, 1  – „въздържал се”. Г-н Михал Жечев – не гласува – причина:конфликт на интереси.

На основание чл. 21, ал.1, т.23 и ал. 2 от ЗМСМА, чл. 10/6/ от ЗНП, Общински съвет – Смядово приe	
РЕШЕНИЕ № 219    
        
1.	На основание чл.10 (6)  от ЗНП и чл.92 , ал.9 от ППЗНП предлага на министъра на МОМН да закрие Детски комплекс гр.Смядово с адрес ул..”Априлско Въстание”№9 , като обслужващо звено към Община Смядово, област Шумен, БУЛСТАТ 000925266 считано от 01.09.2010г.
2.	Преминаване на извънучилищни дейности на Детски комплекс в извънкласните дейности към СОУ”Св. Св. Кирил и Методий”гр. Смядово и  основните училища в с.Янково, с. Веселиново и с. Риш, съобразявайки се с желанието на учениците и  при интерес от тяхна страна да продължат да съществуват тези дейности.
3.	С персонала на закритото обслужващо звено да се процедира съгласно чл.328, ал.1,т.1 от Кодекса на труда. 
4.	Имуществото на закритото обслужващо звено да  се предостави за управление на СОУ”Св. Св. Кирил и Методий” гр. Смядово, като директора на съответното училище се задължава да приеме и съхранява документацията на закритото обслужващо звено.
5.	Сградният фонд и принадлежащия му терен се предоставят за ползване на  СОУ”Св. Св. Кирил и Методий” гр. Смядово.
6.	 Възлага на Кмета на Община Смядово изготвянето на мотивирано предложение до Министъра на Образованието Младежта и Науката по реда на чл.12,ал.2 и ал.4 от ППЗНП

ПРЕДСЕДАТЕЛ НА ОБЩИНСКИ СЪВЕТ – СМЯДОВО:
/ М.ЖЕЧЕВ/